## Pravilnik o tehničkim zahtjevima i postupku homologacije vozila s obzirom na uređaje za upravljanje TPV 105 (izdanje 00)

### NN 131/2004 (22.9.2004.), Pravilnik o tehničkim zahtjevima i postupku homologacije vozila s obzirom na uređaje za upravljanje TPV 105 (izdanje 00)

# DrŽavni zavod za normizaciju i mjeriteljstvo

2357

Na temelju članka 275. stavak 3.
Zakona o sigurnosti prometa na cestama (»Narodne novine« broj 105/04) ravnatelj
Držav­nog zavoda za normizaciju i mjeriteljstvo donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE VOZILA S OBZIROM NA UREĐAJE ZA UPRAVLJANJE TPV 105 (IZDANJE 00)

Članak 1.

Ovim pravilnikom uređuju se
tehnički zahtjevi i postupak homologacije za motorna i priključna vozila
kategorija M, N i O1 s obzirom na njihove uređaje za upravljanje.

Članak 2.

Tehnički zahtjevi za vozila s
obzirom na uređaj za uprav­ljanje navedeni su u točkama 4. i 5. priloga I. te u
prilogu II., III. i IV., a postupak homologacije u točkama 2., 3. i 6. priloga
I. ovoga pravilnika.

Članak 3.

Tijelo za homologaciju vozila u
smislu odredaba ovog pra­vil­nika je Državni zavod za normizaciju i
mjeriteljstvo (u dalj­njemu tekstu: Zavod).

Članak 4.

Zavod
će dodijeliti certifikat o homologaciji prema obrascu u dodatku 2. priloga I.
za tip vozila s obzirom na uređaj za uprav­ljanje ako taj tip vozila
zadovoljava zahtjeve iz točaka 4. i 5. priloga I. te priloga II. , III. i IV.
ovoga pravilnika.

Članak
5.

Dopušten
je uvoz, stavljanje na tržište i prva registracija ili uporaba vozila s obzirom
na njegov uređaj za upravljanje, ako to vozilo zadovoljava zahtjeve ovoga
pravilnika i njegovih priloga.

Članak
6.

Zavod
može ovlastiti pravnu ili fizičku osobu za obavljanje poslova tehničke službe
ako ispunjava sljedeće uvjete:

–
da zadovoljava zahtjeve norme o osposobljenosti ispitnih laboratorija

–
da raspolaže ispitnom opremom potrebnom za izvođenje ispitivanja navedenih u
točkama 4. i 5. priloga I. te u prilozima II., III. i IV. ovoga pravilnika

–
da ima najmanje jednog djelatnika školske spreme VII/1 strojarskoga smjera

–
da može dokazati poznavanje metoda ispitivanja iz točaka 4. i 5. priloga I. te
iz priloga II., III. i IV. ovoga pravilnika.

Članak
7.

Danom
početka primjene ovoga pravilnika prestaje važiti »Naredba o homologaciji
vozila s više od tri kotača u pogledu uređaja za upravljanje« (»Narodne novine«
br. 141/98).

Članak
8.

Ovaj
pravilnik stupa na snagu osam dana od dana objave u »Narodnim novinama«, a
počet će se primjenjivati s danom pristupa Republike Hrvatske Europskoj uniji.

Klasa:
011-02/04-03/16
Urbroj: 558-04/8-04-1
Zagreb, 31. kolovoza 2004.

Ravnatelj
Državnog zavoda za normizaciju i mjeriteljstvo **dr****. sc****. Marijan Andrašec, dipl. ing.,** v. r.

if !supportEmptyParas endif

\_\_\_\_\_\_\_\_\_\_\_\_
(1)
Definicija vozila je određena u članku 4. Pravilnika o homologaciji tipa
motornih vozila (»Narodne novine« br. 115/04) a kategorizacija vozila u prilogu
II. A
istoga pravilnika.

**PRILOG I.**

PODRUČJE
PRIMJENE, DEFINICIJE, ZAHTJEV ZA HOMOLOGACIJU TIPA, HOMOLOGACIJA TIPA, KONSTRUKCIJSKI
ZAHTJEVI, ISPITIVANJA, PREINAKE TIPA I IZMJENE/DOPUNE HOMOLOGACIJE, SUKLADNOST
PROIZVODNJE

0.               PODRUČJE PRIMJENE

0.1.            Ovaj pravilnik se odnosi na uređaj za upravljanje na
vozilima kategorija M, N i O.

0.2.            Ne odnosi se na uređaj za upravljanje samo s pneumatskim,
električnim ili hidrauličnim prijenosnim mehanizmom, osim:

0.2.1.         pomoćnog uređaja za upravljanje (ASE – Auxiliary Steering
Equipment) samo s električnim ili hidra­uličnim prijenosnim mehanizmom za
vozila kategorije M i N

0.2.2.         pomoćnog uređaja za upravljanje samo s hidraulič­nim
prijenosnim mehanizmom za vozila kategorije O.

1.               DEFINICIJE

                  U
smislu ovoga pravilnika:

1.1.            »Homologacija vozila« označava homologaciju tipa vozila s
obzirom na njegov uređaj za upravljanje.

1.2.            »Tip vozila« označava kategoriju vozila koje se ne
razlikuje po proizvođačevoj oznaci tipa vozila i/ili njegovih inačica, koja
može utjecati na njegov uređaj za upravljanje.

1.3.            »Uređaj za upravljanje« označava svu opremu koja je
potrebna za upravljanje smjerom gibanja vozila.

                  Uređaj
za upravljanje uključuje:

                  –
napravu za upravljanje

                  –
prijenosni mehanizam

                  –
upravljane kotače

                  –
opskrbljivač energijom, ako postoji.

1.3.1.         »Naprava za upravljanje« označava dio uređaja za upravljanje
koji nadzire njegov rad i koja obavlja funkciju s ili bez izravne intervencije
vozača. Kod uređaja za upravljanje u kojem se sile za upravljanje ostvaruju
djelomično ili potpuno snagom vozačevih mišića, naprava za upravljanje
uključuje sve dijelove do točke u kojoj se sila za upravljanje pretvara
mehaničkim, hidrauličnim ili električnim sredstvima.

1.3.2.         žPrijenosni mehanizamž uključuje sve
dijelove ure­đaja za upravljanje koji služe za prijenos sila uprav­ljanja
između naprave za upravljanje i upravljanih kotača; on uključuje sve dijelove
od točke u kojoj se sila na napravi za upravljanje pretvara mehaničkim,
hidrauličnim ili električnim sredstvima.

1.3.3.         ´Upravljani kotači´ označava kotače
čiji se smjer u odnosu na uzdužnu os vozila može izravno ili posredno mijenjati
radi određivanja smjera gibanja vozila. (Upravljani kotači uključuju osovinu
oko koje se zaokreću radi određivanja smjera gibanja vozila).

1.3.4.         ´Opskrbljiva energijom´ uključuje one
dijelove uređaja za upravljanje koji ga opskrbljuju energijom, upravljaju
energijom i, po potrebi, je pretvaraju i pohranjuju. Također, on uključuje
spremnike (posude) za radne medije (sredstva) i povratne vodove, ali ne
pogonski motor vozila (osim u smislu točke 4.1.3) niti njegov pomoćni pogon
izvora energije.

1.3.4.1.      ´Izvor energije´ označava dio
opskrbljivača energijom koji osigurava energiju u potrebnom obliku, npr.
hidraulička pumpa, zračni kompresor.

1.3.4.2.      ´Spremnik energije´ označava dio
opskrbljivača energijom u kojem se pohranjuje energija koju osigurava izvor
energije.

1.3.4.3.      ´Posuda sredstva´ označava dio
opskrbljivača energijom u kojem se radno sredstvo pohranjuje na atmosferskom
tlaku, ili njemu približnom.

1.4.            Parametri upravljanja

1.4.1.         ´Sila na napravi za upravljanje´ označava silu koja se
primjenjuje na napravi za upravljanje radi uprav­ljanja vozilom.

1.4.2.         ´Trajanje upravljanja´ označava
razdoblje od početka pomicanja naprave za upravljanje do trenutka kad
upravljani kotači dostignu određeni položaj.

1.4.3.         ´Otklon kotača´ označava kut između projekcije
uz­duž­ne osi vozila i crte presjeka ravnine kotača (predstavlja središnju
ravninu gume, okomitu na os vrtnje kotača) i površine ceste.

1.4.4.         ´Sile upravljanja´ označavaju sile koje
djeluju u prijenosnom mehanizmu za upravljanje.

1.4.5.         ´Srednji omjer upravljača´ označava
omjer kutnog pomaka naprave za upravljanje i srednjeg kuta otklona upravljanih
kotača od jednoga do drugoga granič­noga položaja

1.4.6.         ´Kružnica zaokretanja´ označava
kružnicu u kojoj leže projekcije svih točaka vozila na ravninu osla­njanja,
osim vanjskih retrovizora i prednjih i straž­njih pokazivača smjera, pri
kružnoj vožnji vozila.

1.4.7.         ´Nazivni polumjer naprave za
upravljanje´ označava u slučaju kola upravljača (volana) najmanju udalje­nost
od njegovoga središta okretanja do vanjskoga ruba obruča. Pri svim drugim
oblicima naprave za upravljanje, on označava udaljenost između njezinoga
središta okretanja i točke u kojoj se primjenjuje sila. Ako postoji više takvih
točaka, uzima se u obzir točka koja zahtijeva najveću silu.

1.5.            Vrste uređaja za upravljanje

                  Zavisno o načinu ostvarivanja
sila upravljanja, raz­likuju se sljedeće vrste uređaja za upravljanje:

1.5.1.         Kod motornih vozila

1.5.1.1.      ´ručni uređaj za upravljanje´ kod kojeg se
sile uprav­ljanja proizvode snagom vozačevih mišića

1.5.1.2.      ´uređaj za upravljanje s pomoćnom silom´
kod kojeg se sile upravljanja mogu proizvoditi snagom voza­čevih mišića i
opskrbljivačem energijom

1.5.1.2.1.   Uređaj za upravljanje u kojem se sve sile
upravljanja proizvode s jednim ili više opskrbljivača energijom kad je uređaj
ispravan, ali u kojem se sile upravljanja mogu proizvoditi snagom vozačevih
mišića kad postoji greška u uređaju za upravljanje (integrirani sus­ta­vi
pomoći), također se smatraju uređajem za uprav­ljanje s pomoćnom silom;

1.5.1.3.      žuređaj za upravljanje potpuno s pomoćnom
silomž u kojem se sve sile upravljanja proizvode samo s jednim ili više
opskrbljivača energijom

1.5.1.4.      ´samonamjestivi sustav´ koji je
projektiran tako da se promjena kuta upravljanja na jednom ili više kotača
postiže isključivo zbog djelovanja sila i/ili momenata na dodirnu površinu gume
s cestom.

1.5.2.         Kod prikolica

1.5.2.1.      ´samonamjestivi sustav´, vidi točku
1.5.1.4

1.5.2.2.      ´zglobni uređaj za upravljanje´ kod kojeg
se sile uprav­ljanja proizvode promjenom smjera vučnoga vozila i gibanje
upravljanih kotača prikolice odre­đeno relativnim kutom između uzdužne osi
vučnog vozila i prikolice

1.5.2.3.      ´samonamjestivi uređaj za upravljanje´ kod kojeg se sile
upravljanja proizvode promjenom smjera vuč­noga vozila i gibanje je upravljanih
kotača prikolice određeno relativnim kutom između uzdužne osi okvira prikolice,
ili tereta koji ga nadomješta, i uzdužne osi donjega okvira na koji su
pričvršćene osovine.

1.5.3.         Zavisno o rasporedu upravljanih kotača, razlikuju se
sljedeće vrste uređaja za upravljanje:

1.5.3.1.      ´uređaj za upravljanje prednjim kotačima´ u kojem su upravljani
samo kotači prednje osovine (prednjih osovina). To uključuje sve kotače koji su
upravljani u istome smjeru.

1.5.3.2.      ´uređaj za upravljanje stražnjim kotačima´ u kojem su
upravljani samo kotači stražnje osovine (stražnjih osovina). To uključuje sve
kotače koji su upravljani u istome smjeru.

1.5.3.3.      ´uređaj za upravljanje s više kotača´ u kojem su uprav­ljani po
jedan ili više kotača prednje i stražnje osovine (osovina)

1.5.3.3.1.   ´uređaj za upravljanje svim kotačima´ u kojem
su upravljani svi kotači

1.5.3.3.2.   ´spregnuti uređaj za upravljanje´ u kojem
međusobno relativno gibanje dijelova šasije ostvaruje sile uprav­ljanja

1.5.3.4.      ´pomoćni uređaj za upravljanje´ u kojem su kotači oso­vine
(osovina) vozila kategorija M i N, dodatno kotačima koji imaju glavnu funkciju
upravljanja i koja nije potpuno električna, hidraulička ili pneumat­ska,
upravljani u istom ili suprotnom u odnosu na kotače koji imaju glavnu funkciju
upravljanja i/ili kut upravljanja prednjih, središnjih i/ili stražnjih kotača
može se namještati ovisno o ponašanju vozila.

1.6.            Vrste prijenosnoga mehanizma za upravljanje

                  Zavisno
o načinu prijenosa sila upravljanja, razlikuju se sljedeće vrste prijenosnog
mehanizma:

1.6.1.         ´mehanički prijenosni mehanizam´ u kojem se sile upravljanja
prenose u cijelosti mehaničkim sredstvima

1.6.2.         ´hidraulični prijenosni mehanizam´ u
kojem se sile upravljanja u bilo kojem dijelu mehanizma prenose samo
hidrauličnim sredstvima

1.6.3.         ´električni prijenosni mehanizam´ u
kojem se sile upravljanja prenose električnim sredstvima

1.6.4.         ´hibridni prijenosni mehanizam´ u kojem
se jedan dio sila upravljanja prenosi s jednim i drugi dio s drugim od gore
navedenih sredstava:

1.6.4.1.      ´mehanički hibridni prijenosni mehanizam´
označava pri­jenosni mehanizam u kojem se jedan dio sila uprav­ljanja prenosi
samo s mehaničkim sredstvima i drugi sa sljedećim sredstvima:

1.6.4.1.1.   hidrauličnim ili mehaničko-hidrauličnim, ili

1.6.4.1.2.   električnim ili mehaničko-električnim, ili

1.6.4.1.3.   pneumatskim ili mehaničko-pneumatskim.

                  Ako
je mehanički dio prijenosnoga mehanizma pro­jektiran isključivo za pokazivanje
smjera i preslab je za prijenos ukupnih sila upravljanja, takav sustav smatra
se samo hidrauličnim, električnim ili pneu­mat­skim prijenosnim mehanizmom.

1.6.4.2.      ´specifični hibridni prijenosni mehanizam´ označava svaku
drukčiju kombinaciju gore navedenih prijenosnih mehanizama.

2.               ZAHTJEV ZA HOMOLOGACIJU TIPA

2.1.            Zahtjev za homologaciju tipa vozila s obzirom na njegov
uređaj za upravljanje u skladu s odredbama članka 6. odnosno članka 7.
Pravilnika o homologaciji tipa motornih vozila, mora podnijeti proizvođač
vozila.

2.2.            Obrazac za opisni dokument prikazan je u dodatku 1.
priloga I. ovog pravilnika.

2.3.            Tehničkoj službi odgovornoj za provedbu homologacijskih
ispitivanja mora biti dostavljeno vozilo koje predstavlja tip vozila koji treba
homologirati.

3.               DODJELJIVANJE HOMOLOGACIJE TIPA

3.1.            Ako vozilo zadovoljava sve zahtjeve, mora biti
dodijeljena homologacija u skladu s člankom 8. Pravil­nika o homologaciji tipa
motornih vozila.

3.2.            Obrazac za certifikat homologaciji prikazan je u dodatku
2. priloga I. ovog pravilnika.

3.3.            Svaki homologirani tip vozila dobiva svoj homologacijski
broj u skladu s prilogom VII. Pravilnika o homologaciji tipa motornih vozila.
Isti homologacijski broj ne smije se dodijeliti kakvomu drugom tipu vozila.

4.               KONSTRUKCIJSKI ZAHTJEVI

4.1.            Opći zahtjevi

4.1.1.         Uređaj za upravljanje mora osiguravati lako i sigurno
upravljanje vozilom do njegove najveće brzine ili kod prikolice do njezine
tehnički dopuštene najveće brzine. Pri ispitivanju prema točki 5. mora
postojati tendencija samostalnog vraćanja u srednji položaj. Vozilo mora
udovoljavati zahtjevima točke 5.2 u slučaju motornih vozila i točke 5.3 u
slučaju prikolica. Ako je vozilo opremljeno s pomoćnim uređajem za upravljanje,
mora također udovoljiti zahtjevima priloga IV.

4.1.1.1.      Kod najveće konstrukcijske brzine vozila mora biti moguća
vožnja po ravnom dijelu ceste bez dopunskog ispravljanja upravljanja od strane
vozača i bez neuobičajenih vibracija u upravljačkom sustavu.

4.1.1.2.      Mora postojati sinkronizacija kretanja
između naprave za upravljanje i upravljanih kotača, osim kotača upravljanih s
pomoćnim uređajem za upravljanje.

4.1.1.3.      Mora postojati vremenska sinkronizacija
između naprave za upravljanje i upravljanih kotača, osim kota­ča upravljanih s
pomoćnim uređajem za uprav­ljanje.

4.1.2.         Uređaj za upravljanje mora biti
projektiran, proizveden i ugrađen tako da može nadvladati opterećenja koja se
javljaju za vrijeme uobičajenog kretanja vozila ili skupa vozila. Najveći kut
upravljanja ne smije biti ograničen bilo kojim dijelom prijenosnog mehanizma za
upravljanje, osim ako za tu namjenu nije posebno konstruiran.

4.1.2.1.      Ako nije drukčije navedeno, smatra se u
smislu ovog pravilnika, da se u uređaju za upravljanje ne može dogoditi više od
jedne greške u bilo kojem vremenu i da se dvije osovine izvedene kao udvojena
osovina moraju promatrati kao da su jedna osovina.

4.1.3.         Ako prestane raditi motor ili se
pokvari jedan dio uređaja za upravljanje, osim dijelova koji su navedeni u
točki 4.1.4, uređaj za upravljanje mora uvijek udovoljavati zahtjevima točke
5.2.6 kod motornog vozila i točke 5.3. kod prikolica.

4.1.4.         U smislu ovog pravilnika upravljane kotače, napravu za
upravljanje i sve mehaničke dijelove prijenosnog mehanizma ne treba smatrati
lomljivima ako su dostatno dimenzionirani, lako dostupni za održavanje i sa
sigurnosnim rješenjima najmanje jednakim onim koja su propisana za druge
vitalne sastavne dijelove vozila (kao npr. sustav kočenja). U slučaju u kojem
bi kvar takvog dijela vjerojatno rezultirao gubitkom kontrole vozila, takav dio
mora biti izrađen od kovine ili gradiva s ekvivalentnim karakteristikama i ne
smije biti izložen značajnoj distorziji u uobičajenoj uporabi upravljačkog
sustava.

4.1.5.         Bilo koja greška u prijenosnom mehanizmu za uprav­ljanje,
osim sasvim mehaničke, mora biti jasno uočljiva za vozača; kod motornog vozila,
povećanje sile upravljanja smatra se upozoravajućim signalom; kod prikolice
dopušten je mehanički indikator. Kad se dogodi greška, dopuštena je promjena
srednje vrijednosti prijenosnog omjera ako nije prekoračena sila na upravljaču
navedena u točki 5.2.6.

4.2.            Posebni zahtjevi

4.2.1.         Naprava za upravljanje

4.2.1.1.      Ako vozač neposredno rukuje napravom za uprav­ljanje:

4.2.1.1.1.   mora biti takva da se može njome upravljati

4.2.1.1.2.   smjer pomicanja naprave za upravljanje mora
odgovarati namjeravanoj promjeni smjera vozila

4.2.1.1.3.   osim kod pomoćnog uređaja za upravljanje,
zavisnost između kuta zakretanja upravljača i kuta upravljanja mora biti stalna
i jednolika.

4.2.2.         Prijenosni mehanizam

4.2.2.1.      Uređaji za namještanje geometrije
upravljanja moraju biti takvi da se poslije namještanja može uspostaviti
sigurna veza između namjestivih sastavnih dijelova pomoću odgovarajućih uređaja
za blokiranje.

4.2.2.2.      Prijenosni mehanizam koji se može rastaviti
kako bi se upotrijebio za razne konfiguracije vozila (npr. za produžive
poluprikolice), mora imati uređaje za blokiranje koji osiguravaju sigurno
mijenjanje položaja sastavnih dijelova; ako je blokiranje automatsko, mora
postojati dodatna sigurnosna blokada kojom se rukuje ručno

4.2.3.         Upravljani kotači

4.2.3.1.      Upravljani kotači ne smiju biti jedino
stražnji kotači. Ovaj se zahtjev ne odnosi na poluprikolice

4.2.3.2.      Prikolice (osim poluprikolica) koje imaju
više od jedne osovine s upravljanim kotačima i poluprikolice koje imaju
najmanje jednu osovinu s upravljanim kotačima moraju u cijelosti ispunjavati
uvjete iz točke 5.3. Međutim, za prikolice sa samozakretnim uređajem
ispitivanje prema točki 5.3. nije potrebno ako je odnos osovinskog opterećenja
između neu­prav­ljanih i samoupravljanih osovina jednak ili veći od 1,6 pod
uvjetima punog opterećenja.

4.2.4.         Opskrbljivač energije

4.2.4.1.      Isti izvor energije može se upotrebljavati za opskrbljivanje
uređaja za upravljanje i uređaja za kočenje. Međutim, kod greške ili u
opskrbljivaču energijom ili greške u jednom od ta dva sustava, moraju biti
ispunjeni sljedeći uvjeti:

4.2.4.1.1.   uređaj za upravljanje mora zadovoljavati
uvjete iz točke 5.2.6.

4.2.4.1.2.   ako se dogodi greška u izvoru energije, učinak
kočenja kod prvog kočenja ne smije pasti ispod učinka propisanoga za radnu
kočnicu, kao što je navedeno u prilogu II1.

4.2.4.1.3.   Ako se dogodi greška u opskrbljivaču
energijom, učinak kočenja mora udovoljavati zahtjevima u prilogu II1.

4.2.4.1.4.   ako razina fluida u spremniku padne ispod
razine koja može prouzročiti povećanje sile upravljanja ili kočenja, vozaču
mora biti dano zvučno ili optičko upozorenje. To upozorenje može biti povezano
s uređajem predviđenim da upozori na grešku u sustavu kočenja; vozač mora imati
mogućnost da na jednostavan način provjeri ispravnost rada upozora­vajuće
svjetiljke.

4.2.4.2.      Isti izvor energije može se upotrebljavati za opskrbljivanje uređaja
za upravljanje i drugih sustava osim uređaja za kočenje, u slučaju da razina
fluida u spremniku padne ispod razine koja može prouzročiti povećanje sile
upravljanja, vozaču mora biti dano zvučno ili optičko upozorenje; vozač mora
imati mogućnost da na jednostavan način provjeri ispravnost rada upozoravajuće
svjetiljke.

4.2.4.3.      Uređaji za upozorenje moraju biti neposredno i stalno
priključeni na električnu instalaciju. Kad motor radi pri uobičajenim radnim
uvjetima i nema grešaka u uređaju za upravljanje, uređaj za upozorenje mora
davati signal samo za vrijeme koje je potrebno za punjenje spremnika energije
nakon pokretanja motora.

\_\_\_\_\_\_\_\_\_\_

(1) Zahtjevi iz priloga II.
mogu se također provjeriti pri ispitivanju prema pravilniku TPV 109.

if !supportEmptyParas endif

5.               ZAHTJEVI
ZA ISPITIVANJE

5.1.            Opći zahtjevi

5.1.1.         Ispitivanje se mora provoditi na ravnoj površini s dobrom
prionjivošću

5.1.2.         Pri ispitivanju vozilo mora biti opterećeno do svoje
tehnički dopuštene najveće mase i upravljana (uprav­ljane) osovina (osovine) do
njezinoga najvećeg teh­nički dopuštenoga opterećenja. U slučaju osovina koje su
opremljene s pomoćnim uređajem za uprav­ljanje, ovo ispitivanje mora se
ponoviti s vozilom koje je opterećeno do svoje tehnički dopuštene najveće mase
i s osovinom opremljenom s pomoćnim uređajem za upravljanje, opterećene do
njezinoga najvećeg tehnički dopuštenoga opterećenja.

5.1.3.         Prije početka ispitivanja, tlak u gumama mora odgovarati
tlaku koji je propisao proizvođač za opterećenje navedeno u točki 5.1.2 dok
vozilo miruje.

5.2.            Zahtjevi za motorna vozila

5.2.1.         Mora biti moguće tangencijalno napustiti kružnicu polumjera
50 m, bez neuobičajenih vibracija sa sljedećom brzinom:

                  –
vozila kategorija M1: 50 km/h

                  –
vozila kategorija M2, M3, N1, N2 i
N3: 40 km/h ili najvećom konstrukcijskom brzinom ako je ona manja od
navedene brzine.

5.2.2.         Zahtjevi iz točaka 4.1.1.1, 4.1.1.2 i 5.2.1 također moraju
biti zadovoljeni ako se pojavi greška u uređaju za upravljanje.

5.2.3.         Kad vozilo vozi u krugu s približno polovičnim otklonom
upravljanih kotača s ujednačenom brzinom na najmanje 10 km/h i kad vozač ne
drži napravu za upravljanje, krug zaokretanja mora ostati jednak ili se
povećati.

5.2.4.         Pri mjerenju sile potrebne za upravljanje, ne uzimaju se u
obzir sile koje traju manje od 0,2 sekunde.

5.2.5.         Mjerenje sila potrebnih za upravljanje na motornim vozilima
s ispravnim uređajem za upravljanje

5.2.5.1.      Vozilo se mora dovesti iz vožnje u ravnom smjeru prema naprijed
u zavojnicu brzinom 10 km/h. Sila upravljanja mora se mjeriti na nazivnom polumjeru
naprave za upravljanje dok njezin položaj ne bude odgovarao polumjeru
zaokretanja navedenim u tablici ispod za pojedinu kategoriju vozila s ispravnim
uređajem za upravljanje. Ova mjerenja se provode pri vožnji nalijevo i nadesno.

5.2.5.2.      Najveće dopušteno razdoblje upravljanja i najveća dopuštena
sila na napravi za upravljanje navedeni su u tablici ispod za pojedinu
kategoriju vozila s isprav­nim uređajem za upravljanje.

5.2.6.         Mjerenje sila potrebnih za upravljanje na motornim vozilima
s greškom u uređaju za upravljanje

if !supportLists5.2.6.1.1.1.endifIspitivanje opisano u točki 5.2.5 mora se ponoviti s greškom u uređaju
za upravljanje. Sila upravljanja mora se mjeriti dok položaj naprave za
upravljanje ne bude odgovarao polumjeru zaokretanja navedenom u tablici ispod
za pojedinu kategoriju vozila s greškom u uređaju za upravljanje.

if !supportLists5.2.6.1.2.
endif Najveće dopušteno razdoblje upravljanja i najveća dopuštena sila na
napravi za upravljanje navedeni su u tablici ispod za pojedinu kategoriju
vozila s greš­kom u uređaju za upravljanje.

if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| Kategorija vozila | Ispravan uređaj | | | Uređaj s greškom | | |
| Najveća sila     (daN) | Vrijeme  (s) | Polumjer zaokretanja (m) | Najveća sila    (daN) | Vrijeme  (s) | Polumjer zaokretanja (m) |
| M1 | 15 | 4 | 12 | 30 | 4 | 20 |
| M2 | 15 | 4 | 12 | 30 | 4 | 20 |
| M3 | 20 | 4 | 12 | 45 | 6 | 20 |
| N1 | 20 | 4 | 12 | 30 | 4 | 20 |
| N2 | 25 | 4 | 12 | 40 | 4 | 20 |
| N3 | 20 | 4 | 12(1) | 45(2) | 6 | 20 |

if !supportEmptyParas endif

\_\_\_\_\_\_\_\_\_\_\_\_

(1)     Ili puni otklon kotača, ako se ne može postići 12 m.

(2)
50 daN
za
vozilo
bez
zgloba
zglobno
s
dvije
ili
više upravljanih osovina, osim    samonamjestivog sustava.

if !supportEmptyParas endif

5.3.            Zahtjevi za prikolice

5.3.1.         Prikolica mora voziti bez prekomjernih odstupanja ili
neuobičajenih vibracija u uređaju za upravljanje kad vučno vozilo vozi po
ravnom pravcu po ravnoj i vodoravnoj cesti brzinom 80 km/h ili tehnički
dopuštenom najvećom brzinom prema podacima proizvođača prikolice, ako je ona
manja od 80 km/h.

5.3.2.         Kad se vučno vozilo i prikolica nakon što postignu ustaljenu
brzinu zaokreću tako da se prednji vanjski rub vučnog vozila, sukladno s točkom
1.4.6, giba po kružnici polumjera 25 m stalnom brzinom od 5 km/h, mora se
izmjeriti kružnica koju opisuje krajnji stražnji rub prikolice. Ovaj postupak
mora se ponoviti po istim uvjetima s brzinom 25 ± 1 km/h. Tijekom ovoga
postupka, krajnji stražnji rub prikolice koja vozi brzinom 25 ± 1 km/h ne smije
stršiti više od 0,7 m od kružnice opisane pri stalnoj brzini od 5 km/h.

5.3.3.         Kad prikolica tangencijalno napušta kružnicu polumjera 25 m
s brzinom 25 km/h, sukladno s odredbom u točki 5.2.2, nijedna točka prikolice
ne smije stršiti više od 0,5 m u odnosu na dodirnicu. Ovaj zahtjev mora biti
zadovoljen na dijelu dodirnice udaljenom 40 m od točke u kojoj dodiruje
kružnicu. Nakon toga položaja prikolica mora zadovoljavati zahtjeve iz točke
5.3.1.

5.3.4.         Ispitivanja opisana u točkama 5.3.2 i 5.3.3 moraju se
provoditi sa zakretanjem upravljača nadesno i nalijevo.

6.               PREINAKA TIPA VOZILA I IZMJENA/DOPUNA HOMOLOGACIJE

6.1.            Za preinake tipa vozila koje je homologirano sukladno s
ovim pravilnikom, primjenjuju se odredbe iz članaka 16. i 17. Pravilnika o
homologaciji tipa motornih vozila.

7.               SUKLADNOST PROIZVODNJE

7.1.            Mjere za uspostavljanje sukladnosti proizvodnje moraju se
provoditi sukladno s odredbama u člancima 29. do 32. Pravilnika o homologaciji
tipa motornih vozila.

Dodatak 1.

OPISNI DOKUMENT br. ...................

if !supportEmptyParas endif

prema prilogu I. Pravilnika o homologaciji tipa motornih
vozila\* (Smjernica Vijeća 70/156/EEC o homologaciji vozila) za
homologaciju tipa vozila s obzirom na uređaj za upravljanje (Pravilnik TPV 105
– Smjernica 70/311/EEC prema zadnjim izmjenama i dopunama Smjernice ???/???/EC)

Sljedeći podaci, ako su potrebni,
moraju biti priloženi u tri primjerka s popisom dokumenata. Svi crteži moraju
biti dostavljeni u prikladnom mjerilu i dovoljno podrobni na formatu A4 ili
presavijeni na taj format. Ako su priložene, fotografije moraju prikazivati
potrebne pojedinosti.

Ako su sustavi, sastavni dijelovi ili
zasebne tehničke jedinice s elektroničkim upravljanjem, podaci o njihovim
značajkama moraju biti dodani

\_\_\_\_\_\_\_\_\_\_\_

\* Broj točaka
i napomene, upotrijebljene u ovom opisnom dokumentu, odgovaraju točkama i
napomenama navedenima u prilogu I. Pravilnika o homologaciji tipa motornih
vozila (»NN« br. 115/04; Smjernica 70/156/EEC). Točke u ovom pravilniku, koje
se ne primjenjuju, su ispu­štene.
if !supportLineBreakNewLine
endif

0.             OPĆI
PODACI

0.1.            Marka (trgovačka oznaka
proizvođača):

0.2.            Tip i trgovački naziv (nazivi):.................

0.3.            Identifikacijska oznaka tipa, ako je
postavljena na vozilu (b):

0.3.1.         Mjesto te oznake:.................................

0.4.            Kategorija vozila (c):.............................

0.5.            Naziv i adresa proizvođača:..................

0.8.            Adresa (adrese) pogona za sklapanje:...

1.            OPĆE
KONSTRUKCIJSKE ZNAČAJKE VOZILA

1.1.            Fotografije i/ili crteži vozila
predstavnika:

1.3.            Broj osovina i kotača:...........................

1.3.1.         Broj i položaj osovina s dvostrukim
kotačima:

1.3.2.         Broj i položaj upravljanih osovina:.........

1.3.3.         Pogonske osovine (broj, položaj,
međusobna povezanost):

1.8.            Položaj upravljača: (lijevi/desni) (1)

2.             MASE I DIMENZIJE
VOZILA (e) (kg, mm) (po potrebi pozvati se na odgovarajući crtež)

2.1.            Razmak/razmaci osovina (pri punom
opte­re­će­nju)(f):

2.3.1.         Razmak kotača svake upravljane osovine
(i):

2.4.            Vanjske dimenzije vozila

2.4.1.         Podvozje bez nadogradnje:...................

2.4.1.1.      Duljina (j):............................................

2.4.1.2.      Širina (k):..............................................

2.4.1.4.      Prednji prepust (m):..............................

2.4.1.5.      Stražnji prepust (n):...............................

2.4.2.         Podvozje s nadogradnjom:...................

2.4.2.1.      Duljina (j):............................................

2.4.2.2.      Širina (k):..............................................

2.4.2.4.      Prednji prepust (m):..............................

2.4.2.5.      Stražnji prepust (n):...............................

2.8.            Najveća tehnički dopuštena ukupna
masa vozila prema podacima proizvođača (y) (\*):

2.9.            Najveća tehnički dopuštena masa na
svakoj osovini:

6.             OVJES

6.6.            Gume i kotači

6.6.1.         Kombinacija
guma/kotač (za gume navesti oznaku veličine, najmanji indeks nosivosti,
najmanju brzinsku kategoriju; za gume brzinske kategorije Z, namijenjene za
ugradbu na vozila čija najveća brzina prelazi 300 km/h, treba navesti
istovrijedne podatke; za kotače navesti veličinu naplatka i dubinu nalijeganja)

6.6.1.1.      Osovina 1.:..........................................

6.6.1.2.      Osovina 2.:..........................................

                  itd.

6.6.3.         Tlak u gumama, prema preporuci
proizvođača vozila:                      ...........................
kPa

7.             UREĐAJ
ZA UPRAVLJANJE

7.1.            Shema upravljane osovine (upravljanih
osovina) koja prikazuje geometriju mehanizma

7.2.            Prijenosni mehanizam i naprava za
upravljanje:

7.2.1.         Tip
prijenosnog mehanizma (po potrebi, navesti za podatke za prednje i stražnje
kotače:

7.2.2.         Veza
s kotačima (uključujući i druge prijenose osim mehaničkih; po potrebi, navesti
podatke za prednje i stražnje kotače)

7.2.2.1.      Kratak
opis električnih/elektroničkih sastavnih dijelova (ako postoje):

7.2.3.         Vrsta
pomoći pri upravljanju (ako postoji):

7.2.3.1.      Način
i shema rada, marka (marke) i tip (tipovi):

7.2.4.          Shematski prikaz cjelokupnog mehanizma
uređaja za upravljanje, s prikazom položaja na vozilu pojedinih naprava koje
utječu na njegovo ponašanje pri uprav­ljanju:.....................

7.2.5.         Shematski
prikaz naprave (naprava) za upravljanje:

7.2.6.         Područje
i način namještanja naprave za upravljanje (ako postoji):

7.3.            Najveći
kut zakretanja kotača:

7.3.1.         nadesno…………stupnjeva;

                  broj
okretaja kola upravljača (ili drugi odgo­va­ra­jući podaci):

7.3.2.         nalijevo…………stupnjeva:

                  broj okretaja kola upravljača
(ili drugi odgo­varajući podaci):

if !supportEmptyParas endif

Dodatak 2.

CERTIFIKAT O HOMOLOGACIJI

*Obrazac*

(najveći format: A4 (210 x 297 mm)

if !supportEmptyParas endif

Naziv tijela za homologaciju

Izjava o:

– homologaciji (1)

– izmjeni/dopuni homologacije (1)

– odbijanju homologacije (1)

– povlačenju homologacije (1)

za tip vozila/sastavnoga dijela /zasebne tehničke jedinice(1)
s obzirom na Smjernicu 70/311/EEC prema zadnjim izmjenama i dopunama Smjernice
???/???/EC.

Broj homologacije:.................................................

Razlog za izmjene/dopune:......................................

DIO I.

0.1.            Marka (trgovačka oznaka
proizvođača):

0.2.            Tip i trgovački naziv (nazivi):.................

0.3.            Identifikacijska oznaka tipa, ako je
postavljena na vozilu/sastavnom dijelu/zasebnoj tehničkoj jedinici (1)
(2):

0.3.1.         Mjesto te oznake:.................................

0.4.            Kategorija vozila (1) (3):........................

0.5.            Naziv i adresa proizvođača:..................

0.7.            U slučaju sastavnih dijelova i
zasebnih tehničkih jedinica mjesto i način postavljanja oznake homologacije:

0.9.            Adresa (adrese) pogona za sklapanje:...

if !supportEmptyParas endif

(1) Prekrižiti što se ne
primjenjuje.

(2) Ako podaci za oznaku tipa
sadrže znakove koji nisu bitni za opis tipa vozila, sastavnog dijela ili
zasebne tehničke jedinice na koju se odnosi certifikat o homologaciji takvi
znakovi moraju biti u dokumentaciji nadomješteni znakom ´?´ (npr. ABC??123???).

(3) Prema definiciji u prilogu II. A Smjernice 70/156/EEC.

DIO II.

1.               Dodatni podaci (po potrebi): vidi
dopunu

2.               Tehnička služba odgovorna za
provedbu homologacijskih ispitivanja:

3.               Datum izvještaja o ispitivanju:...............

4.               Broj izvještaja o ispitivanju: ..................

5.               Možebitne napomene: vidi dopunu........

6.               Mjesto: ...............................................

7.               Datum:.................................................

8.               Potpis: ................................................

9.               Priložen je popis dokumenata koji
čine opisnu dokumentaciju, koja je pohranjena u tijelu za homologaciju, i koji
se mogu dobiti na zahtjev

Dopuna Certifikatu
o homologaciji br. …….

           koji se odnosi na
homologaciju vozila s obzirom na Smjernicu 70/311/EEC prema zadnjim izmjenama i
dopunama Smjernice ???/???/EC

1.               DODATNI PODACI

                  Tip upravljača:.....................................

                  Naprava za upravljanje:........................

                  Prijenosni mehanizam
upravljača:..........

                  Upravljani
kotači:.................................

                  Izvor
(opskrbljivač) energije:................

                  Značajke
kočenja:................................

                  Broj
homologacije koji je dodijeljen sukladno sa Smjernicom 70/311/EEC (1),
ako je dostupan:

                  i/ili podaci o
stanju vozila pri ispitivanju: opterećeno/neopterećeno (1)

1.1.            Po potrebi, popis
vozila sukladno točki 5.2.2.4.3.3.1.2 priloga I.:

1.2.            Pogonski motor

1.2.1.         Proizvođač:..........................................

1.2.2.         Tip:......................................................

1.2.3.         Model:.................................................

1.2.4.         Nazivna najveća
snaga: .......................... kW pri ..........     min1

1.3.            Prijenos snage
(mehanički mjenjač, automatski mjenjač (1)

1.3.1.         Broj stupnjeva
prijenosa:......................

1.4.            Oprema

1.4.1.         Prigušnik zvuka na
ispušnom sustavu

1.4.1.1.      Proizvođač:..........................................

1.4.1.2.      Model:.................................................

1.4.1.3.      Tip:
................ sukladno s crtežom br. .

1.4.2.         Prigušnik zvuka na
usisnoj strani

1.4.1.1.      Proizvođač:..........................................

1.4.1.2.      Model:.................................................

1.4.1.3.      Tip:
................ sukladno s crtežom br. .

5.               Napomene:..........................................

                  (npr. vrijedi za
vozila za promet desnom ili lijevom stranom)

**if !supportEmptyParas endif**

**PRILOG II.**

ZNAČAJKE SUSTAVA ZA KOČENJE U VOZILIMA KOJA
UPOTREBLJAVAJU ISTI IZVOR ENERGIJE ZA UPRAVLJANJE I KOČENJE

1.
Kad se pojavi greška u izvoru energije, učinak radne kočnice pri prvom kočenju
(kod prve primjene) mora postići vrijednosti navedene u sljedećoj tablici.

if !supportEmptyParas endif

|  |  |  |  |
| --- | --- | --- | --- |
| Kategorija | V (km/h) | m/s2 | Sila (daN) |
| M1 | 80 | 5.8 | 50 |
| M2 i M3 | 80 | 5.0 | 70 |
| N1 | 80 | 5.0 | 70 |
| N2 i N3 | 60 | 5.0 | 70 |

if !supportEmptyParas endif

2.  Nakon bilo kakve greške u uređaju za
upravljanje ili u izvoru energije, nakon osam aktiviranja radne kočnice do krajnjega
položaja mora biti moguće u devetoj primjeni postići barem učinak propisan za
pomoćni sustav za kočenje (vidi niže navedenu tablicu).

3.  U slučaju kad se učinak pomoćnog sustava
kočenja koji se opskrbljuje s uskladištenom energijom postiže pomoću zasebnog
upravljana, nakon osam aktiviranja radne kočnice do krajnjega položaja, pri
devetom aktiviranju mora biti moguće postići preostali učinak (vidi niže
navedenu tablicu).

Pomoćni
i preostali učinak kočenja

|  |  |  |  |
| --- | --- | --- | --- |
| Kategorija | V (km/h) | m/s2 | Sila (daN) |
| M1 | 80 | 5.8 | 50 |
| M2 i M3 | 80 | 5.0 | 70 |
| N1 | 80 | 5.0 | 70 |
| N2 i N3 | 60 | 5.0 | 70 |

if !supportEmptyParas endif

**PRILOG III.**

DODATNI ZAHTJEVI ZA VOZILA S POMOĆNIM UREĐAJEM ZA
UPRAVLJANJE

1.               DODATNI ZAHTJEVI

                  Ovim
prilogom ne propisuje se opremanje vozila pomoćnim uređajem za upravljanje.
Međutim, ako su vozila opremljena s takvim uređajem, ona moraju zadovoljavati
zahtjeve u ovom prilogu.

2.               POSEBNI ZAHTJEVI

2.1.            Prijenosni mehanizam

2.1.1.         Mehanički prijenosni mehanizmi za
upravljanje

                  Primjenjuje
se točka 4.1.4 priloga I. ovog pravilnika.

2.1.2.         Hidraulični prijenosni mehanizmi

                  Hidraulični
prijenosni mehanizam mora biti zaš­ti­ćen od prekoračenja najvećeg dopuštenog
radnog tlaka T.

2.1.3.         Električni prijenosni mehanizmi

                  Električni
prijenosni mehanizam mora biti zašti­ćen od prevelike opskrbe energijom.

2.1.4.         Kombinirani prijenosni mehanizmi

                  Kombinirani
mehanički, hidraulični ili električni pri­jenosni mehanizmi moraju
zadovoljavati zahtjeve iz točaka 2.1.1, 2.1.2 i 2.1.3.

2.2.            Zahtjevi za ispitivanje s obzirom na kvarove

2.2.1.         Neispravan rad ili greška nekoga dijela pomoć­nog uređaja za
upravljanje (osim dijelova koji se sukladno odredbama iz točke 4.1.4 priloga I.
ovog pravilnika smatraju dijelovima na kojima ne može nastati kvar) ne smije
prouzročiti neočekivane značajne promjene u ponašanju vozila, a zahtjevi iz
točaka 5.2.1 do 5.2.4 i točke 5.2.6 priloga I. ovog pravilnika i dalje moraju
biti zadovoljeni.

2.2.1.1.      Ispitivanje kružnom vožnjom
Vozilo mora voziti u krugu za ispitivanje polumjera R (m) brzinom V (km/h) koji
odgovaraju njegovoj kategoriji i vrijednostima navedenima u sljedećoj tablici:
if !supportLineBreakNewLine
endif

|  |  |  |
| --- | --- | --- |
| Kategorija vozila | R (1) | V (2) (3) |
| M1, N1 | 100 | 80 |
| M2, N2 | 50 | 50 |
| M3, N3 | 50 | 45 |

if !supportEmptyParas endif

2.2.1.2.      Ispitivanje prethodnog ponašanja

             Do
prihvaćanja dogovora o ujednačenom postupku ispitivanja, proizvođač vozila mora
dostaviti tehničkoj službi postupak i rezultate ispitivanja prethodnog pona­šanja
vozila kad nastupi greška.

2.3.            Upozorni signali u slučaju
neispravnosti

2.3.1.         Osim za dijelove pomoćnog uređaja za
upravljanje, koji se sukladno odredbama iz točke 4.1.4 priloga I. ovog
pravilnika smatraju dijelovima na kojima ne mo­že nastati kvar, vozač mora biti
jasno upozoren na sljedeće neispravnosti u pomoćnom uređaju za uprav­ljanje:

2.3.1.1.      potpuni ispad električne ili hidraulične
naprave za upravljanje

2.3.1.2.      ispad opskrbe s energijom pomoćnog uređaja
za uprav­ljanje

2.3.1.3.      prekid u vanjskom ožičenju električne
naprave za uprav­­ljanje, ako je ugrađena

2.4.            Elektromagnetske smetnje

2.4.1.         Elektromagnetska polja ne smiju štetno djelovati na rad
pomoćnog uređaja za upravljanje. Do prihvaćanja dogovora o ujednačenom postupku
ispitivanja, pro­izvođač vozila mora dostaviti tehničkoj službi postupak i
rezultate ispitivanja.

\_\_\_\_\_\_\_\_\_
(1) Ako je pomoćni uređaj za
upravljanje mehanički blokiran pri ovoj navedenoj brzini, brzinu ispitivanja
treba prilagoditi najvećoj brzini pri kojoj sustav funkcionira. Najveća brzina
označava brzinu pri kojoj blokira pomoćni uređaj za upravljanje, umanjeno za 5
km/h.

(2) Ako dimenzijske značajke
vozila uzrokuju opasnost prevrtanja vozila, proizvođač mora dostaviti tehničkoj
službi podatke o simulaciji pona­šanja vozila koji sadrže nižu najveću sigurnu
brzinu za provođenje ispitivanja. Tehnička služba će nakon toga izabrati tu
ispitnu brzinu.

(3) Ako se zbog konfiguracije
ispitnoga poligona ne mogu ostvariti propisani polumjeri, ispitivanja se mogu
provesti na stazi s drukčijim polumjerom (najveće dopušteno odstupanje je ±
25%) pod uvjetom da se brzina promijeni tako da se postigne poprečno ubrzanje
kao s polumjerima i brzinama navedenima za odgovarajuću kategoriju vozila. Kvar
treba simulirati kad se postigne propisana brzina. Ispitivanje uključuje vožnju
u smjeru kazaljke na satu i u suprotnom smjeru.

if !supportEmptyParas endif

**PRILOG IV.**

ZAHTJEVI ZA PRIKLJUČNA VOZILA KOJA SU OPREMLJENA
SAMO S HIDRAULIČNIM MEHANIZMOM

1.               DODATNI ZAHTJEVI

                  Ako su vozila opremljena samo s hidrauličnim prije­nos­nim
mehanizmom, ona moraju zadovoljavati zah­tjeve u ovom prilogu.

2.               POSEBNE
ODREDBE

2.1.            Značajke sklopova hidrauličnih
vodova i crijeva

2.1.1.         Hidraulični
vodovi hidrauličkoga prijenosnoga mehanizma moraju moći izdržati tlak koji je
barem četiri puta veći od najvećega uobičajenoga radnoga tlaka (T) koji je
odredio proizvođač. Crijeva moraju biti sukladna sa sljedećim normama: HRN EN
ISO 1402, HRN EN ISO 6605, HRN EN ISO 7751.

2.2.            Sustavi
ovisni o opskrbi energijom

2.2.1.         Opskrba
energijom mora biti zaštićena od prekoračenja tlaka sigurnosnim ventilom koji
se aktivira pri tlaku T.

2.3.            Zaštita
prijenosnog mehanizma

2.3.1.         Prijenosni
mehanizam mora biti zaštićen od preko­račenja tlaka sigurnosnim ventilom koji
se aktivira pri vrijednosti tlaka između 1,5T i 2,2T.

2.4.            Sposobnost
vučnog vozila i prikolice

2.4.1.         Kad
se vučno vozilo skupa s priključnim vozilom kre­će pravocrtno, priključno
vozilo mora zadržati suos­nost sa vučnim vozilom.

2.4.2.         Radi
držanja suosnosti upravljanja sukladno s točkom 2.4.1, vučna vozila moraju biti
opremljena s napravama za namještanje upravljanja, koje može biti automat­sko
ili ručno.

2.5.            Sposobnost
upravljanja pri greški u prijenosnom mehanizmu za upravljanje

2.5.1.         Sposobnost
upravljanja vozila koja su opremljena samo s hidrauličnim prijenosnim
mehanizmom mora biti zadržana s greškom u bilo kojem dijelu prijenosnoga
mehanizma. Vozila se moraju ispitati u tim uvjetima (s greškom) i pritom moraju
zadovoljavati zahtjev iz točke 5.3 priloga I. ovog pravilnika. Dodatno, moraju
se provesti ispitivanja iz točke 5.3.2 pri brzinama 5 km/h i 25 km/h, redom s
ispravnim prijenosnim mehanizmom, i bez greške.

2.6.            Elektromagnetske
smetnje

2.6.1.         Elektromagnetska polja ne smiju štetno djelovati na rad uređaja za upravljanje. Do prihvaćanja dogovora o ujednačenom postupku ispitivanja, proizvođač vozila mora dostaviti tehničkoj službi postupak i rezultate ispitivanja.

Pravilnik, NN 131/2004-2357
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)